钦定古今图书集成/理学汇编/字学典/第110卷 > 李时雍
## 钦定古今图书集成/理学汇编/字学典/第110卷 > 李时雍

按《鹤山集》：“李时雍，字致尧，早以书画名于时。元符初黄鲁直在戎州，尝从乞书，黄甚予之。其后为尚书郎
冯澥书奏疏，由是被遇为书学博士。”

按《翰墨志》：熙丰以后，蔡襄、李时雍，体制方入格律。
按《书史会要》：李时雍工书，崇宁间与米芾同为书学
博士，尝对御书“跨鳌”二字，字方及半，宫人以花簪之，
不觉满头，于是能声高出米芾。又尝以书出外国，敕
以绛纱封臂，非被旨不许辄书，能以襟袖濡墨走笔
作大字。